Муниципальное бюджетное общеобразовательное учреждение

"Тамалаканская средняя общеобразовательная школа"

муниципального района "Верхневилюйский улус (район)"

Республики Саха (Якутия)

Чинчийии үлэ аата

**«Дьиэ кэргэҥҥэ кролигы иитии туһата»**

**Үлэни толордо:** Федорова Айыына, 2 кылаас үөрэнээччитэ

**Сайалааччы:** Васильева Александра Лазаревна **Төрөппүт:** Федорова Анастасия Ивановна

2025г.

Иһинээҕитэ

Киириитэ

I түһүмэх – үлэ түөрүйэтэ.

 1.1. Кроликтар.

 1.2. Дьиэ-уот кроликтара хантан үөскээбитэ, уонна Саха сиригэр ханнык кроликтары иитэллэрэ?

1.3. Кролик туһунан интэриэһинэй чахчылар.

II түһүмэх – практическай чааһа.

2.1. Кроликтары көрүү-харайыы.

2.2. Кролик туттуута

Түмүк

Литэрэтиирэ испииһэгэ.

**Киириитэ**

Мин биир саамай сөбүлүүр кыылбынан кролик буолар. Мин төрөппүттэрим кролик иитэллэр, кинилэр олус кыраһыабайдар. Мин кроликтар тустарын элбэх ойуулук (мультик) көрбүтүм уонна остуоруйалары аахпытым. Сорох остуоруйаларга кинилэр куттастар, атыттарга хорсун буола көстөллөр. Ойуулуктарга көрдөрөллөрүнэн кроликтар акаары эбэтэр өйдөөх буолаллар. Бэйэбэр түмүк оҥоһуннум: мин кроликтары үчүгэйдик билбэт эбиппин, ол иһин мин бэйэм чинчийии оҥорорго сананным.

**Чинчийии тоҕоостооҕо:** кыра оҕо эрдэхтэн дьиэҕэ иитэр кыыл туһатын билии.

**Сыала.** Кроликтар эйгэлэрин кытта билсиһии, кинилэр олохторун- дьаһахтарын, майгыларын үөрэтии.

**Чинчийии соруктара:**

- кроликтар диэн кимнээхтэрин билии.

- кроликтар боруодаларын кытта билсиһии.

- кролик туһунан интэриэһинэй чахчылары булуу.

- кроликтары көрөр- истэр быраабылалары хомуйуу.

- кароликтар хайдах быһыылаахтык быһыыланалларын чинчийии.

- ылыллыбыт түмүктэри ойуулааһын уонна түмүк оҥоруу.

**Чинчийии объектара:** кроликтар.

**Чинчийии предмета:** кроликтар олохторо- дьаһахтара уонна майгылара.

**Чинчийии сабаҕалааһына:** мин санаабар, иитэр кыылларын туһунан элбэҕи билэр эрэ дьон кинилэр олохторун тупсарар уонна уһатар кыахтаах, көр-нар эрэ туһугар иитэр дьон буолбатах.

**Чинчийии ньымалара:**

- литератураны уонна да атын источниктары үөрэтии.

- кэтээн көрүү.

- анкета ыытыы.

- ырытыы, анализтааһын.

Үлэбэр бастакы уонна иккис кылаас үөрэнээччилэригэр ыйытыы бэлэмнээтим. Уопсайа 11 оҕо кыттыыны ылла. **Түмүк көрдөрүүтүнэн**: үксүлэрэ кроликтары сөбүлүүллэр эбит, элбэх оҕо кролик ииттиэн баҕарар эбит. Эппиэттээччилэрим бары кролик туһунан туох эрэ саҥаны, интэриэһинэйи билиэхтэрин баҕараллар эбит. Мин тиэмэм үгүс саастыылаахтарбар интэриэһинэйин биллим, онон чинчийии көдьүүстээх уонна улахан суолталаах буолуоҕа. Мин биир саастыылаах оҕолорум үгүстэрэ кроликтары илдьэ барыахтарын баҕараллар, бэл, бэйэлэригэр туох эппиэтинэһи ылалларын сэрэйбэттэр да, кроликтар элбэх болҕомтону, кыһамньыны эрэйэллэр эбээт.

**Ис хоһооно**

**I түһүмэх – үлэ түөрүйэтэ**

**1.1 Кроликтар**

**Кроликтар** – үүтүнэн иитиллээччи кыыл, кини куобахтыҥылар этэрээттэригэр киирэр, куобахтар кэргэтээрэ, көрүҥэ кроликтар.

Кроликтар араас формалаах, өҥнөөх уонна кээмэйдээх буолаллар. Этин- сиинин уһуна ортотунан 30-50 см, ыйааһына 6-7 кг. Харахтара төбөлөрүн ойоҕоһунан сылдьар буолан тугу барытын көрөллөр, кинилэр кэннилэригэр туох баарын эмиэ көрүөхтэрин сөп. Бу харамайдар түүлэрэ араас хаачыстыбалаах буолар: биир көрүҥэ олус сымнаҕас уонна солко курдук, атыттарга ордук кытаанах буолар.

Кроликтары 2 бөлөххө араараллар: дьиэтээҕилэр уонна дьиикэйдэр.

Дьиэ кроликтара дьон-сэргэ кэккэтигэр олороллор, оттон дьиикэй кроликтар олорор сирдэрэ тыа, ходуһа, хонуу, кумах, уу-бадараан сирдэр буолаллар. Дьиэ кроликтарын эттэрин уонна түүлэрин ыларга фермаларга иитэллэр, онтон дьиэтээҕи декоративнай кроликтары дьиэҕэ ачаалаталлар. Биһиги кроликтарбытын олус сөбүлүүбүт, сайыннары иитэн-аһатан баран кыһын этин сиибит, кини этэ диетическай буолар. Онтон түүтүн имитэн баран тэллэх, үтүлүк оҥороллор.

Дьиэтээҕи кроликтары отунан, моркуобунан, хаппыыстанан уонна бурдугунан аһаталлар. Ону сэргэ комбикорм, талах аһылыктаахтар. Дьиикэй кроликтар отунан аһыыллар.

**1.2. Дьиэ-уот кроликтара хантан үөскээбиттэрэ, Саха сиригэр ханнык кроликтары иитэллэрэ?**

Кулгаахтаах кыыллары өссө таас үйэ саҕана үөрэтэн саҕалаабыттар. Дьоннор дьиикэй европейскай кроликтары иитэннэр, араас боруоданы таһаарбыттар (икки сүүсчэкэ кэриҥэ) билигин бу кроликтар бары континенттарга олороллор. Кинилэри ордук хотугу Америкаҕа, ону таһынан соҕуруу Америкаҕа, Африкаҕа, Европаҕа уонна Скандинавияҕа элбэхтэр.

Японияҕа кролик - Оконосим арыыта диэн баар.

Оттон Австралияҕа түүлээх кыыллар саамай улахан хоромньуну ааҕаллар, тыа хаһаайыстыбатыгар уонна сэдэх кыыллар көрүҥнэрин популяциялааһыҥҥа улахан хоромньуну таһаараллар, онон Квинсленд штатыгар кинилэри иитии-тарҕатыы сокуонунан бобуллар уонна улахан ыстараап көрүллэр.

**Саха сиригэр ханнык боруода кроликтары иитэллэр.**

Биһиги тыйыс кыраайбытыгар арахсар уруу-хаан уустара: үрүҥ улахан кролик, Калифорния кролига уонна Новозеландскай үрүҥ.

Биһиэхэ сүрүннээн хара, үрүҥ, сиэрэй өҥнөөхтөр, кинилэр үрүҥ көмүс уустарыгар сыһыаннаахтар.

**1.3. Кролик туһунан интэриэһинэй чахчылар.**

1. Кроликтарга куттал үөскээтэҕинэ маска эбэтэр сир үрдүгэр инники атахтарынан сири барабааны курдук охсон бараллар. Инньэ гынан кыыллар куттал үөскээбитин туһунан сэрэтэллэр.

2. Кролик кулгааҕын орто уһуна 15 см. Онуоха биир кролик кулгааҕын уһуна 80 см тиийбитинэн биллэр.

3. Кролик 1,5 м үрдүккэ ыстаныан сөп.

4. Сүүрэрэ 50 км/ч сайдыан сөп.

5. Дьиэ кроликтара 7 диэри саастаахтар. Саамай кырдьаҕас биллэр кроликтартан 19 сыл олорбут.

6. Кролик чахчы күүстээх кутталтан өлүөн сөп диэн кэрэхсэбиллээх.

7. Бөрүкүтэ суох балаһыанньаҕа сырыттаҕына, кролик утарылаһааччытын кэнники атахтарынан атаакалыыр, онуоха сөп түбэһиннэрэн күүстээх охсууну оҥортуон сөп.

8. Аһы туһаныыга сөкүүндэ аайы 2 ыстыыр хамсааһыны толороллор.

9. Кроликтар 3 м уһуну ыстаныахтарын сөбө биллэр.

**Түмүк:** кроликтар - бу тус уратыларынан элбэх харамайдар кинилэр уйулҕалара хатыламмат физиологическай дааннайдардаахтар.

**II түһүмэх – практическай чааһа**

**2.1. Кроликтары көрүү-харайыы.**

Кроликтары көрүү маннык принциптэргэ олоҕурар:

- клетката ыраас буолууну өйөөһүн;

- кроликтары араас аһылыгынан уонна ыраас уунан хааччыйыы;

- вакцинация уонна кролик доруобуйатын туһугар кыһамньы.

Клетка олус кыараҕас буолуо суохтаах. Иһигэр аһылык, опилка, лоток ууруллуохтаах. Түгэҕэр подстилканы ууралла, ордук үчүгэй вариант - солома эбэтэр опилка, подстилка кураанах буолуохтаах.

Клеткалары туруорарга рекомендациялар:

- атын дьиэтээҕи кыыллар тиийбэт сирдэрэ;

- көнө күн сардаҥатыттан харыстаммыт;

- куруутун аһыллар ааннаах сиртэн ыраах туруохтаах.

Кроликтар тиистэрэ мэлдьи үүнэр, ону эһиги биэрэр аһылыккыт кини тииһэ доруобай буоларыгар улахан суолталаах. Биһиги кинилэргэ от-мас, моркуоп, хаппыыста биэрэбит, комбикорм биэриэххэ наада. Бу аһылыктар куртахтарын тупсарар, тиистэрин үчүгэй турукка тутар уонна хайаан да ууну биэрэбит. Уу мэлдьи сибиэһэй буолуохтаах.

Ханнык аһы кроликтарга биэрэр бобулларый?:

- кондитерскай оҥоһуктар;

- аһы аһыы;

- экзотическай фрукталары;

- эт;

Кроликтар - олус ыраас харамайдар. Ыраас түү иһин күн аҥарын атаараллар. Ханнык да бэйэлээх кроликтары сууннарбаккыт – кини бэйэтэ ыраастанар.

Кроликтары илиигэ ыларга олус сэрэхтээхтик туттуохха наада. Кулгааҕыттан эбэтэр холуускаттан ылар сатаммат, тоҕо диэтэххэ, куота сатаан сис тоноҕоһун тоһутуон сөп. Онон кыылы биир илииннэн тутар ордук.

Онон, бу быраабылалары тутуһан, дьиэ кыылын олоҕун өссө уһатыахпыт.

**2.2. Кролик туттуута.**

Дьиэ кроликтара ураты тыллаахтар, ону өйдөөтөххүтүнэ, эһиги иитиллээччилэргитин кытта уопсай тылы түргэнник булуоххут.

Ыстаҥалыыр - өйө суох ыстаҥалааһын уонна кириэстии сүүрүү- көтүү иитиллээччи дьоллооҕун бэлиэтииллэр.

Кэлин атаҕар көнөн туран кэтээн көрөр, көрөр уонна ылынар. Кролик ол аата тулалыыр эйгэтин чинчийэр, үөрэтэр.

«Блинчигынан» сытар, инники кэнники атахтарын уһатан баран эбэтэр ойоҕоһунан/көхсүнэн ол аата дьоллоох олоҕу тургутар.

Атаҕынан тобугуруур – сөбүлээбэтин биллэрэр.

Хамсаабакка турар - ол аата куттаммыт эбит.

Сытырҕалыыр – кролик интэриэһиргиир.

Тииһиҥ тыаһа дуу, хабырынар дуу - туох эрэ ыалдьар.

Муннун тыаһатар – кыыһырар эбэтэр сөбүлээбэт.

Ырдьыгынааһын - кролик кыыһырар.

Сытыы хаһыы - күүстээх ыарыыттан эбэтэр кутталтан хаһыытааһын.

**Түмүк.**

Оҥоһуллубут үлэ түмүгэр дьикти харамайдар – кроликалар тустарынан элбэҕи биллим. Мин сорох кроликтар көрүҥнэрин кытта билсибитим, хайдах кинилэри сөпкө иитэри, ханна олороллорун биллим. Ону таһынан бу кыыллар тустарынан олус интэриэһинэй сонуну биллим уонна бу билиибинэн- көрүүбүнэн үллэһинним.

Кроликтар ураты болҕомтону, кыһамньыны эрэйэллэрин биллим. Ол кэнниттэн мин кинилэри атыннык көрөр буолбутум, кролик – тыыннаах харамай, кини туһунан сөптөөх билии-көрүү суох буоллаҕына кинини сатаан ииппэккит, «иитиллээччилэрбит тустарыгар эппиэтинэһи сүгэбит».

**Литэрэтиирэ испииһэгэ**

Животные. Серия «Твоя первая энциклопедия. Эмили Бомон. - Москва «Махаон», 2015.

<https://kselu.ru/zhivotnye/kroliki/vse-o-krolikah.html>

<http://profermu.com/jivotnue/kroliki/razvedenie-i-soderzhanie.html>

[https://nashzeleniymir.ru](https://nashzeleniymir.ru/) /кролик

<http://kroliki-prosto.ru/porody-krolikov-s-fotografiyami.html>

http://petstime.ru/rabbits

https://www.pitomec.ru/kinds/main/rodents/Kroliki

https://krolikdoma.com/informaciya/info/

 Сыһыарыы№1

Анкета

|  |  |  |
| --- | --- | --- |
| Боппуруос | Сөп  | Суох  |
| Кроликтары сөбүлүүгүн дуо? |  |  |
| Дьиэҕитигэр кроликтааххыт дуо? |  |  |
| Дьиэтээҕи кроликтары иитэ ылыаххытын баҕараҕыт дуо? |  |  |
| Кроликтар тустарынан туох эмэ интэриэһинэйи билиэххитин баҕараҕыт дуо? |  |  |

Анкетирование түмүгэ

|  |  |  |  |  |
| --- | --- | --- | --- | --- |
| Вопрос | Сөп  | Суох  | Сөп% | Суох % |
| Кроликтары сөбүлүүгүн дуо?  | 11 | 1 | 94% | 6% |
| Дьиэҕитигэр кроликтааххыт дуо?  | 1 | 11 | 6 % | 94% |
| Дьиэтээҕи кроликтары иитэ ылыаххытын баҕараҕыт дуо? | 10 | 2 | 88% | 12% |
| Кроликтар тустарынан туох эмэ интэриэһинэйи билиэххитин баҕараҕыт дуо? | 12 | - | 100% | 0% |